b'\n_START_ARTICLE_\nJani K\xc3\xa4\xc3\xa4ri\xc3\xa4\n_START_PARAGRAPH_\nJani Petteri K\xc3\xa4\xc3\xa4ri\xc3\xa4 (s. 24. joulukuuta 1969), taiteilijanimelt\xc3\xa4\xc3\xa4n Kaaria, on suomalainen taidemusiikin s\xc3\xa4velt\xc3\xa4j\xc3\xa4. _NEWLINE_K\xc3\xa4\xc3\xa4ri\xc3\xa4 on opiskellut Sibelius-Akatemiassa Eero H\xc3\xa4meenniemen, Anders Eliassonin ja Kaija Saariahon johdolla, ja University of Miamissa Dennis Kamin johdolla. Lis\xc3\xa4ksi h\xc3\xa4n on opiskellut Magnus Lindbergin ja Anders Hillborgin mestarikursseilla. Vuonna 1998 K\xc3\xa4\xc3\xa4ri\xc3\xa4 sai ainutkertaisen Einojuhani Rautavaara -stipendin. _NEWLINE_K\xc3\xa4\xc3\xa4ri\xc3\xa4n t\xc3\xa4rkein teos on Suomen Kansallisoopperan tilaama modernissa ymp\xc3\xa4rist\xc3\xb6ss\xc3\xa4 tapahtuva muinaisegyptiaiheinen Osiris-ooppera, jonka synopsiksen laatijana ja puolilibretistin\xc3\xa4 h\xc3\xa4n oli, ja jonka kantaesitys oli vuonna 2003 yhteisty\xc3\xb6ss\xc3\xa4 Musica Novan kanssa. H\xc3\xa4n on s\xc3\xa4velt\xc3\xa4nyt orkesterimusiikkia, muun muassa Ylen tilauksesta syntyneen orkesteriteoksen Per-Djet. Sen kantaesitys oli 2002 Radion sinfoniaorkesterin toisessa 75-vuotisjuhlakonsertissa. Lis\xc3\xa4ksi h\xc3\xa4n on s\xc3\xa4velt\xc3\xa4nyt sellokonserton (2012, kantaesitys 2019), 4 kuoroteosta, lukuisia kamarimusiikkiteoksia ja teoksia sooloinstrumenteille. _NEWLINE_K\xc3\xa4\xc3\xa4ri\xc3\xa4 on sanonut olevansa maailman ensimm\xc3\xa4inen s\xc3\xa4velt\xc3\xa4j\xc3\xa4, joka on s\xc3\xa4velt\xc3\xa4nyt muinaisegyptil\xc3\xa4ist\xc3\xa4 uskontoa a cappella kuoromusiikiksi. (Egyptian book of the Dead)Vuonna 2007, 2013, ja lopulta vuonna 2015 h\xc3\xa4n kehitti aiheen oopperalibretosta \xc2\xa8Tutankhamun\xc2\xa8. Libretto aiheesta on englanniksi, mutta my\xc3\xb6s suomeksi nimell\xc3\xa4 Tutankhamon. Musiikillisesti h\xc3\xa4nen kirjoittamansa libretto antaa monipuolisia mahdollisuuksia lyyriseen muotoilevaan ilmaisuun, jossa hengellinen temaattisuus on kauaskantoista. Jani K\xc3\xa4\xc3\xa4ri\xc3\xa4 on asunut USA:ssa ja matkustellut ja asunut lyhyit\xc3\xa4 aikoja Egyptiss\xc3\xa4 vuodesta 2001, ja tiet\xc3\xa4\xc3\xa4 hyvin ett\xc3\xa4 tieteellisestikin aihe on kansainv\xc3\xa4lisesti englannin kielinen, ja suomenkielinen huomioimalla t\xc3\xa4m\xc3\xa4n.  _NEWLINE_S\xc3\xa4vellystyyliss\xc3\xa4\xc3\xa4n h\xc3\xa4n on kehitt\xc3\xa4nyt oman harmonisen tekniikkansa, jossa kolmekin tonaalista tasoa voi esiinty\xc3\xa4 pyramidimaisesti p\xc3\xa4\xc3\xa4llekk\xc3\xa4in kehitt\xc3\xa4en dissonansseja. T\xc3\xa4ll\xc3\xa4 tavalla h\xc3\xa4nen musiikkinsa voi kuulostaa romanttiselta ja modernilta samanaikaisesti.'